

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | ZŠ Škultétyho 1, Nitra |
| 1. Názov projektu | Rozvoj prírodovednej a čitateľskej gramotnosti |
| 1. Kód projektu ITMS2014+ | 312011S818 |
| 1. Názov pedagogického klubu | Čitateľsko- humanitný |
| 1. Dátum stretnutia pedagogického klubu | 26. 11. 2019 |
| 1. Miesto stretnutia pedagogického klubu | ZŠ Škultétyho 1 Nitra, zasadačka |
| 1. Meno koordinátora pedagogického klubu | Mgr. Lucia Zahoranová |
| 1. Odkaz na webové sídlo zverejnenej správy | <https://zsskultetyhonitra.edupage.org/a/nase-projekty?eqa=dGV4dD10ZXh0L3RleHQxNiZzdWJwYWdlPTE%3D> |

|  |
| --- |
| 1. **Manažérske zhrnutie:**   Účelom stretnutia pedagogického klubu bolo predstavenie jednotlivých krúžkov, resp. zadefinovanie ich cieľov a obsahovej stránky. Dôraz sa kládol na rozmanitosť a interaktívny obsah krúžkovej činnosti. Členovia sa zároveň oboznámili s materiálmi, s ktorými budú počas projektu pracovať (DVD, brožúry).  Kľúčové slová: cieľ krúžku, obsah krúžku, materiály, DVD, pracovné listy, exkurzie, hospitácie |
| 1. **Hlavné body, témy stretnutia, zhrnutie priebehu stretnutia:** 2. Úvod – otvorenie stretnutia 3. Kontrola uznesenia 4. Ciele a obsah jednotlivých krúžkov 5. DVD Požičaná planéta 6. Hospitácie   Priebeh stretnutia  Bod č. 1  Zasadnutie otvorila p. L. Zahoranová- koordinátor pedagogického klubu čitateľská gramotnosť a privítala zúčastnených pedagógov. Na stretnutí PK sa zišli všetci členovia klubu (viď prezenčná listina). Boli oboznámení s programom stretnutia a vyzvaní k doplneniu a odsúhlaseniu . Prítomní členovia súhlasili s predloženým programom.  Bod č.2  Kontrola uznesenia.  1/2019 Rozvíjať čitateľskú gramotnosť prostredníctvom vhodnej literatúry  úloha.........splnená  2/2019 Preštudovať si hlavné ciele projektu  úloha.........splnená  3/2019 Definovať ciele krúžku  úloha.........splnená  4/2019 Zostaviť si plán krúžku  úloha.........splnená  Bod č.3  Členovia klubu predstavili svoje krúžky. Zadefinovali ciele, načrtli obsahovú stránku a zameranie plánovaných aktivít. Vedúci krúžkov majú v pláne vytvárať vlastné pracovné listy sprostredkúvajúce okrem iného aj informácie z video ukážok s dôrazom na environmentálnu oblasť. V pláne sú aj exkurzie, besedy či prednášky zamerané na preberanú problematiku.  V rámci čitateľsko – humanitného klubu boli predstavené nasledovné mimoškolské činnosti:  1. Krúžok: ***Tajomný svet kníh – PaedDr. Zuzana Srnková***  Krúžok je zameraný na rozvoj čitateľskej gramotnosti žiakov 2. stupňa ZŠ. Jeho cieľom je pútavým spôsobom motivovať deti k čítaniu, záujmu o literatúru a prácu s textom. Svojou činnosťou sa bude snažiť rozvíjať komunikačné zručnosti žiakov a vyjadrovanie svojich názorov, aby získali schopnosť primerane reagovať v rozličných jazykových situáciách a zdokonalili si komunikačné schopnosti i porozumenie čítaného textu. Všetky činnosti realizované počas krúžku majú za cieľ inovatívne a efektívne rozvíjať čitateľskú gramotnosť.  2. Krúžok: ***Čarovná čitáreň – PaedDr. Renáta Titková***  Krúžok je zameraný na prácu s literárnym a informačným textom so zreteľom na rozvoj poznávacích, čitateľských, analytických a interpretačných zručností žiakov 1.–4. ročníka (vyhľadávanie informácií, vyvodzovanie záverov, integrácia a interpretácia myšlienok a informácií, hodnotenie obsahu jazyka a textových prvkov). Všetky činnosti a výstupy pre prácu žiakov budú riešené hravou formou, čím sa docieli zvýšený záujem a sústredenosť žiakov pri práci.  3. Krúžok: ***Mladý ochranár – Mgr. Adriana Záhorec Brotková***  Cieľom krúžku je naučiť žiakov 1. – 4. ročníka netradičnou formou poznávať, chrániť a vnímať prírodu. Formou projektov a skupinovej práce sa budeme snažiť docieliť, aby si žiaci rozširovali vedomosti a vedeli ich využiť aj na ďalších hodinách, ako aj v bežnom živote a praxi. Jedenkrát vidieť je lepšie ako dvakrát počuť, preto je potrebné ukázať im, že ochrana prírody je v dnešnej dobe ďaleko potrebnejšia ako kedysi. Krúžok bude obohatený o rôzne druhy eko-hier či súťaže..  4. Krúžok: ***Litera – Mgr. Eva Preložníková***  Krúžok Litera je určený pre žiakov 2. stupňa základnej školy. Vytvorenie vhodných podmienok na čítanie podnecuje žiakov nielen k samotnej čitateľskej činnosti, ale znásobuje šancu v podobe rozšírenia slovnej zásoby, posilnenia vytrvalosti a schopnosti sústredenia, trpezlivosti, kritického myslenia a zlepšenia porozumenia všetkým typom textom. Čítanie kultivuje vkus, ponúka témy, o ktorých môžu žiaci so záujmom a zasvätene hovoriť, ale ponúka im aj možnosť osobného rastu a príležitosť k sebareflexii. Súčasťou produktov krúžku budú vytvorené návrhy obalov kníh, záložky do kníh- výtvarné práce, zborník prác a iné materiály potrebné na krúžok. Cieľom krúžku je nezávislý a premýšľavý čitateľ, aktívny užívateľ rozmanitých textov; čitateľ, ktorý si dokáže vyberať knihy pre čitateľský zážitok aj pre stanovený účel čítania, číta pravidelne a rád a najmä, vníma svoje čitateľstvo ako hodnotu. Krúžok sa bude venovať i vedeniu čitateľského denníka, ako aj pracovať so slovenčinou hravou formou a to nielen za pomoci interaktívnych pomôcok. U žiakov je potrebné vytvoriť návyk, že kniha je dobrým spoločníkom nielen v škole, ale aj vo voľnom čase a takisto nielen v papierovej, ale aj elektronickej forme.  5. Krúžok: ***Zelená škola II. – Mgr. Dominika Segíňová***  Rozširovanie a prehlbovanie vedomostí a zručností v environmentálnej oblasti i samotná príprava a motivácia žiakov školy k vytvoreniu „zelenej školy“ čiže školy, ktorá tvorí minimálne množstvo odpad, je cieľom krúžku určeného pre žiakov 2. stupňa ZŠ. Hľadanie spoločných riešení, plnenie rôznych zaujímavých úloh zameraných na eko-aktivity a ochranu prírody na regionálnej, ale aj svetovej úrovni, diskutovanie, to všetko tvorí obsahovú stránku krúžku. Hlavným zámerom je prostredníctvom skutočných činov osloviť aj rovesníkov, aby sa správali k životnému prostrediu ohľaduplnejšie a zodpovednejšie.  6. Krúžok: ***Čítajte s nami – Mgr. Jana Peniašková***  Cieľovú vekovú skupinu čitateľského krúžku tvoria žiaci navštevujúci 1. stupeň základnej školy. Hlavné aktivity žiakov budú zložené najmä z riadeného čítania a riadenej imaginácie čítania v niekoľkých alternatívach: meditácia na báze čítaných príbehov, vizualizácia príbehu výtvarnými a dramaticko-výtvarnými technikami a pod.. Takýmto spôsobom chceme dosiahnuť zvýšenie záujmu žiakov o čítanie kníh aj na domácej pôde a rozvíjať tak techniku čítania, schopnosť pochopiť text, identifikovať informácie v texte, hodnotiť prečítané, zapamätať si myšlienky textu, reprodukovať text, dedukovať na základe textu, utvoriť si úsudok, logicky spájať súvislosti, vyvodiť hlavné myšlienky, poučenia, závery. Pri práci budeme využívať aj multimediálne učebné pomôcky a rôzne vlastnoručne zhotovené pracovné materiály. Cieľom je nielen zdokonalenie žiakov v čítaní, ale aj porozumenie čítaného textu s následným vypracovávaním úloh vyplývajúcich z textu.  Bod č. 4  Aktivity realizované v jednotlivých krúžkoch majú zväčša za cieľ rozvíjať čitateľskú a prírodovednú gramotnosť žiakov so zameraním na posilnenie environmentálnej výchovy a trvalo udržateľný rozvoj (TUR). Členovia klubu obdržali DVD Požičaná planéta, ktoré obsahuje 16 najdôležitejších tém udržateľného rozvoja pre vzdelávanie a osvetu vo forme dokumentov a príbehov. Autorom tohto projektu je dokumentarista Jaroslav Blaško. Toto DVD, vrátane brožúrok, je určené pre pedagógov. Môžu z neho čerpať inšpiráciu a nápady pre tvorenie svojich materiálov, pracovných listov, ale taktiež premietať jednotlivé jeho časti priamo na krúžku.  Bod č. 5  Vzájomná komunikácia medzi pedagógmi tvoriacimi pedagogický klub je doslova kľúčová. Na stretnutiach, a nielen počas nich, by mala prebehnúť akási výmena informácií, postrehov, nápadov, čo sa osvedčilo a čo naopak, treba vylepšiť alebo zmeniť. Členovia klubu sa preto dohodli na tom, že si navzájom budú svoje poznatky vymieňať prostredníctvom prezentácií alebo hospitácií.  Taktiež budú využívať všetky dostupné technológie a svoje krúžky budú mať možnosť viesť aj v učebni informatiky. |
| 1. **Závery a odporúčania:**   Vedúci zhodnotil, že ciele, ktoré si PK ustanovil na minulom stretnutí, boli splnené. Členovia si preštudovali ciele projektu a taktiež stanovili ciele jednotlivých krúžkov. Po spoločnom konzultovaní sa učitelia dohodli na vytváraní takého množstva a typu úloh pre žiakov, vďaka ktorým sa budú môcť aktívne prejavovať na krúžku a zároveň bude prispôsobený ich vekovej kategórii. Učitelia budú mať prístup k počítačovej miestnosti a k triedam vybaveným interaktívnou tabuľou, aby svojim žiakom zatraktívnili mimoškolskú činnosť interaktívnymi cvičeniami a videami.  PK berie na vedomie:   1. Ciele a obsah krúžkov 2. Oboznámenie sa s DVD a materiálmi Požičaná planéta 3. Vzájomné hospitácie   **PK ukladá:**  **5/2019** Oboznámiť sa s poskytnutými materiálmi ( DVD, brožúra)  Termín: do 31. 11. 2019 Zodpovední: všetci členovia PK  **6/2019** Vytvorenie materiálov pre mimoškolskú činnosť  Termín: do 31. 11. 2019 Zodpovední: všetci členovia PK  Vedúci PK sa poďakoval a ukončil stretnutie. |

|  |  |
| --- | --- |
| 1. Vypracoval (meno, priezvisko) | Mgr. Lucia Zahoranová |
| 1. Dátum | 27. 11. 2019 |
| 1. Podpis |  |
| 1. Schválil (meno, priezvisko) | PaedDr. Jana Meňhartová |
| 1. Dátum | 29. 11. 2019 |
| 1. Podpis |  |

**Príloha:**

Prezenčná listina zo stretnutia pedagogického klubu

# Ministerstvo školstva, vedy, výskumu a športu Slovenskej republiky



|  |  |
| --- | --- |
| Prioritná os: | Vzdelávanie |
| Špecifický cieľ: | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | ZŠ Škultétyho 1, Nitra |
| Názov projektu: | Rozvoj prírodovednej a čitateľskej gramotnosti |
| Kód ITMS projektu: | 312011S818 |
| Pedagogický klub | Čitateľsko-humanitný, stretnutie č. 2 |

# PREZENČNÁ LISTINA

Miesto konania pedagogického klubu: zasadačka ZŠ Škultétyho 1, Nitra

Dátum konania pedagogického klubu: 26. 11. 2019

Trvanie pedagogického klubu: od 14,00 hod do 17,00hod

Zoznam účastníkov pedagogického klubu:

|  |  |  |
| --- | --- | --- |
| č. | Meno a priezvisko | Podpis |
| 1. | PaedDr. Renáta Titková |  |
| 2. | Mgr. Adriána Záhorec Brotková |  |
| 3. | PaedDr. Zuzana Srnková |  |
| 4. | Mgr. Dominika Segíňová |  |
| 5. | Mgr. Jana Peniašková |  |
| 6. | Mgr. Eva Preložníková |  |
| 7. | Mgr. Lucia Zahoranová |  |

Zoznam účastníkov:

|  |  |  |
| --- | --- | --- |
| č. | Meno a priezvisko | Podpis |
| 1. | PaedDr. Jana Meňhartová |  |